মঞ্চ খোলার প্রতিবাদে মেয়ো রোডে মুখ্যমন্ত্রী

ওয়েবডেস্ক- খুলে দেওয়া হচ্ছে তৃণমূলের প্রতিবাদ মঞ্চ (Trinamool protest stage) । সেনার তরফে খুলে দেওয়া হয় এই মঞ্চ। খবর পেয়েই তড়িঘড়ি মেয়ো রোডে ছুটে আসেন মুখ্যমন্ত্রী মমতা বন্দ্যোপাধ্যায় (Mamata Banerjee)।

মুখ্যমন্ত্রী বলেন, আমার সেনার বিরুদ্ধে ক্ষোভ নেই, আমরা সেনাকে (Indian Army) নিয়ে গর্ব করি। কিন্তু সেনাকে যদি বিজেপির (Bjp) কথায় চলতে হয়, তাহলে দেশটা কোথায় যাচ্ছে, সেটা ভাবতে হবে। সেনাবাহিনীর অপব্যবহার করছে সেনা। মঞ্চ খোলার দরকার হলে পুলিশকে বলতে পারত। এর পিছনের রয়েছে ছুপা রুস্তম বিজেপি পার্টি। খোলার আগে আমাদের দলকে জানাতে পারত। আমাকে বলতে পারত, আমি সব সময় অ্যাভেলেবল।

এদিন তিনি বলেন, বিজেপি দেশের লজ্জা। ২০০’র মতো সেনা আমাকে দেখে পালাচ্ছিল, আমি বললাম কেন পালাচ্ছো? আমরা আপনাদের নিয়ে গর্ব করি। মুখ্যমন্ত্রী বলেন, গান্ধীজির পাদদেশে প্রতিবাদ করা আটকাবে কি করে? গান্ধীজি সব সময় মাথার উপরে থাকবে। আগামীকাল থেকে রানি রাসমণি রোডে ভাষা সন্ত্রাসের বিরুদ্ধে যে রকম আন্দোলন চলছিল চলবে। সেই সঙ্গে তিনি বলেন, আগামীকাল সব ব্লকে ব্লকে, পঞ্চায়েতে দুপুর ২ থেকে ৪ টে প্রতিবাদ চলবে।

মমতা বন্দ্যোপাধ্যায় বলেন, মঞ্চ ভাঙার কাজ সেনার নয়, এটা পুলিশের কাজ। মুখ্যমন্ত্রী বলেন, রাজনৈতিক স্বার্থের বিজেপি সেনাকে অপব্যবহার করছে। ডবল ইঞ্জিন সরকার দেশের লজ্জা।

আরও পড়ুন- কংগ্রেস অফিসে ভাঙচুরের ঘটনায় গ্রেফতার শিবম সিং!

বিজেপিকে কটাক্ষ করে বলেন, আমি খোলা আকাশের নীচে দাঁড়িয়ে আছি। দেশ জুড়ে ভাষা সন্ত্রাস চলছে। সেই জন্যই আমাদের প্রতিবাদ। মুখ্যমন্ত্রী এদিন সকলকে আহ্বান জানিয়ে বলেন, যেখানেই যাবেন সেখানে বাংলায় কথা বলবেন সবাই। বেশি করে বাংলা কথা বলবেন।

কেন্দ্র সরকার ভাবছে প্রতিবাদ ভাষার অস্মিতাকে রক্ষা করব, সাথে সাথে অন্য ভাষাকে ভালোবাসব।

বিজেপি আর মোদির অনুমতি নিয়ে আমি কর্মসূচি করব না। ওদের বলুন ভোটের মাধ্যমে চ্যালেঞ্জ করতে এজেন্সিকে দিয়ে নয়।

দেখুন আরও খবর-